**ΟΔΗΓΙΕΣ ΣΥΜΠΛΗΡΩΣΗΣ**

**ΔΕΛΤΙΟΥ ΔΙΟΙΚΗΤΙΚΗΣ ΕΠΑΛΗΘΕΥΣΗΣ ΔΗΛΩΣΗΣ ΔΑΠΑΝΩΝ ΔΙΚΑΙΟΥΧΟΥ**

**για τη Διαχειριστική Αρχή**

# *Εισαγωγή*

Το Δελτίο Διοικητικής Επαλήθευσης Δήλωσης Δαπανών Δικαιούχου *(Ε.ΙΙ.5\_2 στο ΣΔΕ)* περιλαμβάνει:

1. την Ταυτότητα του Δελτίου Διοικητικής Επαλήθευσης Δήλωσης Δαπανών (Τμήμα Α),
2. τους Πίνακες με τα στοιχεία δαπανών και φυσικού αντικειμένου που έχουν υποβληθεί στο ΟΠΣ από το Δικαιούχο μέσω του Δελτίου Δήλωσης Δαπανών *(Ε.ΙΙ.5\_1 στο ΣΔΕ)* και στα οποία δεν παρεμβαίνει η ΔΑ (Τμήματα Β και Γ) και
3. τους Πίνακες διοικητικής επαλήθευσης των ανωτέρω από τη ΔΑ (Τμήματα Δ-Θ).

Οι Πίνακες των Τμημάτων Β και Γ, στους οποίους δεν παρεμβαίνει η ΔΑ είναι σκιασμένοι με γκρίζο χρώμα.

Στους υπόλοιπους Πίνακες (διοικητικής επαλήθευσης της ΔΑ) τα πεδία που συμπληρώνονται αυτόματα στο ΟΠΣ είναι γραμμοσκιασμένα. Τα υπόλοιπα πεδία τα συμπληρώνει στο ΟΠΣ ο χειριστής που διενεργεί την επαλήθευση.

Στις ακόλουθες Οδηγίες, στα πεδία που είναι προσυμπληρωμένα στο ΟΠΣ με βάση το Δελτίο Δήλωσης Δαπανών (ΔΔΔ) του Υποέργου που υπέβαλε ο Δικαιούχος θα αναγράφεται ότι είναι «προσυμπληρωμένα».

| **α/α** | **ΠΕΡΙΓΡΑΦΗ ΠΕΔΙΟΥ** | **ΟΔΗΓΙΕΣ ΣΥΜΠΛΗΡΩΣΗΣ** |
| --- | --- | --- |
| **ΤΜΗΜΑ Α: ΤΑΥΤΟΤΗΤΑ ΔΕΛΤΙΟΥ ΔΙΟΙΚΗΤΙΚΗΣ ΕΠΑΛΗΘΕΥΣΗΣ ΔΗΛΩΣΗΣ ΔΑΠΑΝΩΝ** |
| Τα πεδία: 1-12 αποτελούν πεδία του «Δελτίου Δήλωσης Δαπανών» του Δικαιούχου, οπότε είναι **προσυμπληρωμένα.** |
| 13 | Ημ/νία Διοικητικής Επαλήθευσης | Συμπληρώνεται αυτόματα η ημερομηνία που μπαίνει το Δελτίο από τη ΔΑ σε κατάσταση: «Αποδεκτό/ Ελεγμένο». |
| 14 | Χειριστής Υποέργου | Συμπληρώνεται αυτόματα ο χειριστής της ΔΑ που θέτει το Δελτίο σε κατάσταση: «Δήλωση Δικαιούχου (πλήρες)».  |
| 15 | Δικαιολογητικά | Η ΔΑ απαντάει στις ερωτήσεις του Δελτίου για την επιβεβαίωση των δικαιολογητικών εγγράφων που υποβάλλει ο Δικαιούχος με το ΔΔΔ, με βάση τις απαιτήσεις για τη Διοικητική Επαλήθευση των δαπανών του Υποέργου, όπως έχουν καθοριστεί από τη ΔΑ στο Τμήμα Ε’ του ΤΔΥ.Η ΔΑ δύναται να ζητήσει εκ νέου την προσκόμιση των δικαιολογητικών εγγράφων που δεν επισυνάπτονται στο ΔΔΔ. |
| **Τα πεδία που ακολουθούν συμπληρώνονται σε περίπτωση που δεν επαληθεύεται το σύνολο των δικαιολογητικών εγγράφων**  |
| Περιγραφή μεθόδου δειγματοληψίας δικαιολογητικών εγγράφων | Εφόσον δεν επαληθεύεται το σύνολο των δικαιολογητικών εγγράφων, περιγράφεται η μέθοδος δειγματοληψίας δικαιολογητικών εγγράφων που εφαρμόζεται βάσει των κατευθύνσεων του Οδηγού Επαληθεύσεων *(Ενότητα 2.2.4).* |
| Ποσοστό δαπανών που αντιστοιχούν στα δικαιολογητικά επί του συνόλου των δηλωθεισών δαπανών  | Εφόσον δεν επαληθεύεται το σύνολο των δικαιολογητικών εγγράφων, υπολογίζεται από το στέλεχος σε τι ποσοστό του συνόλου των δηλωθεισών δαπανών αντιστοιχούν τα δικαιολογητικά που επαληθεύονται. |
| **ΤΜΗΜΑΤΑ Β και Γ** |
| Τα πεδία: 16-73 των Τμημάτων Β και Γ αποτελούν πεδία του «Δελτίου Δήλωσης Δαπανών» του Δικαιούχου, οπότε είναι **προσυμπληρωμένα.**  |
| **ΤΜΗΜΑ Δ: ΔΙΟΙΚΗΤΙΚΗ ΕΠΑΛΗΘΕΥΣΗ ΤΩΝ ΔΗΛΩΘΕΙΣΩΝ ΔΑΠΑΝΩΝ ΚΑΙ ΤΟΥ ΥΛΟΠΟΙΗΘΕΝΤΟΣ ΦΥΣΙΚΟΥ ΑΝΤΙΚΕΙΜΕΝΟΥ ΠΟΥ ΑΝΤΙΣΤΟΙΧΕΙ ΣΤΙΣ ΔΗΛΩΘΕΙΣΕΣ ΔΑΠΑΝΕΣ** |
| **Καταβολή δημόσιας συνεισφοράς: τα σχετικά πεδία συμπληρώνονται MONO για υποέργα κρατικών ενισχύσεων υποδομής** |
| 74 | Καταβολή Δημόσιας Συνεισφοράς | Τα σχετικά πεδία συμπληρώνονται από το χειριστή μόνο εφόσον πρόκειται για Υποέργο κρατικής ενίσχυσης υποδομής, δηλαδή στο Τμήμα ΣΤ’ του ΤΔΠ έχει επιλεχθεί ότι είναι κρατική ενίσχυση *(Ερώτημα: 6).* Ο χειριστής απαντάει στο ΟΠΣ στο ερώτημα: «έχει καταβληθεί η δημόσια συνεισφορά που απαιτείται για την κάλυψη του συνόλου των δηλωθεισών δαπανών του υποβληθέντος δελτίου δήλωσης δαπανών;».Εφόσον η δημόσια συνεισφορά που έχει καταβληθεί στον Δικαιούχο καλύπτει το σύνολο των δηλωθεισών δαπανών, ο χειριστής απαντάει ΝΑΙ στο ερώτημα και προχωράει στο επόμενο βήμα, την επαλήθευση δαπανών και φυσικού αντικειμένου.Στη συνέχεια, καταχωρίζει το δικαιολογητικό πληρωμής (EPS) της δημόσιας συνεισφοράς στο Δικαιούχο, το ποσό και την ημερομηνία της πληρωμής. Σε περίπτωση που η χρηματοδότηση της πράξης δεν καλύπτει το σύνολο των δηλωθεισών δαπανών, τότε ο χειριστής απαντάει ΟΧΙ στο ερώτημα και **δεν προχωράει στην επαλήθευση δαπανών και φυσικού αντικειμένου**.  |
| **Δ.1: Διοικητική Επαλήθευση των δηλωθεισών δαπανών βάσει παραστατικών και βάσει απλοποιημένου κόστους ως ποσοστό επί άμεσων δαπανών (flat rate) και του υλοποιηθέντος φυσικού αντικειμένου που αντιστοιχεί στις δηλωθείσες δαπάνες** |
| *Πίνακας Δ.1.1 – Συμπληρώνεται από το χειριστή της ΔΑ συνολικά για το υποβληθέν ΔΔΔ* |
| 75 | Επαλήθευση Δαπανών(ΝΑΙ/ΟΧΙ/ΠΑΡΑΤΗΡΗΣΕΙΣ) | Ο χειριστής της ΔΑ βάσει των στοιχείων φυσικού αντικειμένου και δαπανών που έχουν υποβληθεί από το Δικαιούχο, επαληθεύει ότι οι δαπάνες που δηλώνονται στο Δελτίο πληρούν τις απαιτήσεις, όπως αυτές περιγράφονται στο αντίστοιχο πεδίο με τα επιμέρους ερωτήματα, επιλέγοντας: «ΝΑΙ». Σε περίπτωση που δεν πληρούνται οι απαιτήσεις και κάποια δαπάνη δεν είναι επιλέξιμη επιλέγεται: «ΟΧΙ». Εφόσον κρίνεται σκόπιμο, ο χειριστής της ΔΑ καταγράφει τις παρατηρήσεις του. |
| *Πίνακας Δ.1.2 – Συμπληρώνεται για κάθε γραμμή δαπάνης που υποβάλλεται στο ΔΔΔ που επαληθεύεται* |
| 76 | Διόρθωση ΔΑ/ ΕΦ | Ο χειριστής καταχωρίζει τη διόρθωση ποσού που επιβάλει για κάθε δαπάνη που κρίνεται μη επιλέξιμη. |
| 77 | Επιλέξιμο ποσό | Υπολογίζεται αυτόματα το επιλέξιμο ποσό από διοικητική επαλήθευση μετά την αφαίρεση του ποσού διόρθωσης της ΔΑ/ ΕΦ από το επιλέξιμο ποσό κατά δήλωση δικαιούχου. |
| *Πίνακας Δ.1.3* |
| Τα [πεδία 80-84] που αφορούν στις δαπάνες που δηλώνονται βάσει απλοποιημένου κόστους ως ποσοστό επί άμεσων δαπανών (flat rate) υπολογίζονται αυτόματα από το ΟΠΣ βάσει του εφαρμοζόμενου ποσοστού στο ΤΔΥ και της διοικητικής επαλήθευσης των δαπανών βάσει παραστατικών (Πίνακας Δ.1.2). |
| **Δ.2: Διοικητική επαλήθευση των δαπανών που δηλώνονται βάσει μοναδιαίου κόστους και κατ’ αποκοπή ποσού, καθώς και του υλοποιηθέντος φυσικού αντικειμένου που αντιστοιχεί στις δαπάνες που δηλώνονται** |
| *Πίνακας Δ.2.1 - Δαπάνες βάσει μοναδιαίου κόστους (Unit Cost)* |
| 85 | Αριθμός μονάδων που επιβεβαιωμένα ολοκληρώθηκαν κατά την περίοδο αναφοράς | Μετά την επαλήθευση του φυσικού αντικειμένου (βάσει των δικαιολογητικών που πιστοποιούν την υλοποίησή του) που αντιστοιχεί στο μοναδιαίο κόστος, καταχωρίζεται από τον χειριστή ο αριθμός μονάδων που επιβεβαιωμένα ολοκληρώθηκαν.  |
| 86 | Επιλέξιμος αριθμός μονάδων που επιβεβαιωμένα ολοκληρώθηκαν κατά την περίοδο αναφοράς | Ο χειριστής καταχωρίζει τον αριθμό των επιλέξιμων για συγχρηματοδότηση μονάδων που επιβεβαιωμένα ολοκληρώθηκαν με βάση τη δήλωση του Δικαιούχου και την επαλήθευση του φυσικού αντικειμένου. |
| 87 | Διόρθωση ΔΑ/ ΕΦ | Σε περίπτωση απόκλισης των επιλέξιμων μονάδων κατά δήλωση Δικαιούχου [πεδίο 57] και των επιλέξιμων μονάδων που επιβεβαιωμένα ολοκληρώθηκαν κατά την περίοδο αναφοράς [πεδίο 86], υπολογίζεται αυτόματα από το σύστημα η διόρθωση ποσού που αντιστοιχεί στη διαφορά των επιλέξιμων μονάδων {Διόρθωση ΔΑ = [(πεδίο 57)-(πεδίο 86] Χ (πεδίο 54)}. |
| 88 | Επιλέξιμο ποσό (μετά την επαλήθευση) | Υπολογίζεται αυτόματα από το σύστημα με βάση το μοναδιαίο κόστος [πεδίο 54] και τον αριθμό των επιλέξιμων μονάδων που επιβεβαιωμένα ολοκληρώθηκαν [πεδίο 86]. |
| *Πίνακας Δ.2.2 - Δαπάνες βάσει κατ’ αποκοπή ποσού (Lump Sum)* |
| 92 | Διόρθωση ΔΑ/ ΕΦ | Η ΔΑ επαληθεύει την υλοποίηση του συνολικού φυσικού αντικειμένου που αντιστοιχεί στο κατ’ αποκοπή ποσό, όπως αυτό έχει προδιαγραφεί. Σε περίπτωση ορθής εκτέλεσης του φυσικού αντικειμένου σύμφωνα με το προδιαγεγραμμένο, η ΔΑ καταχωρίζει ως επιλέξιμο το συνολικό κατ’ αποκοπή ποσό. Σε περίπτωση απόκλισης του φυσικού αντικειμένου που έχει υλοποιηθεί από το προδιαγεγραμμένο, το κατ’ αποκοπή ποσό κρίνεται συνολικά ως μη επιλέξιμο. Επομένως, το πεδίο αυτό μπορεί να πάρει δυο τιμές: την τιμή 0, ή την τιμή του κατ’ αποκοπή ποσού. |
| 93 | Επιλέξιμο ποσό (μετά την επαλήθευση) | Υπολογίζεται αυτόματα από το σύστημα. Όπως προκύπτει από το [πεδίο 92] και το πεδίο αυτό μπορεί να πάρει δυο τιμές: ή την τιμή του κατ’ αποκοπή ποσού ή την τιμή 0. |
| **ΤΜΗΜΑ Ε: ΑΠΟΤΕΛΕΣΜΑ ΔΙΟΙΚΗΤΙΚΗΣ ΕΠΑΛΗΘΕΥΣΗΣ** |
| 97-102 | Υπολογίζονται αυτόματα στο ΟΠΣ. |
| **ΤΜΗΜΑ ΣΤ: ΔΙΟΙΚΗΤΙΚΗ ΕΠΑΛΗΘΕΥΣΗ ΔΕΙΚΤΩΝ ΚΑΙ ΚΑΝΟΝΩΝ ΠΛΗΡΟΦΟΡΗΣΗΣ ΚΑΙ ΔΗΜΟΣΙΟΤΗΤΑΣ** |
| 103 | Ερώτηση για δείκτες | Ο χειριστής απαντάει στη σχετική ερώτηση με ΝΑΙ/ ΟΧΙ, λαμβάνοντας υπόψη τα δεδομένα των δεικτών που έχουν δηλωθεί/υποβληθεί από τον δικαιούχο και έχουν επαληθευτεί από τη ΔΑ. Δίνεται η δυνατότητα διατύπωσης παρατηρήσεων/ συστάσεων προς το Δικαιούχο.  |
| 104 | Ερώτηση για δημοσιότητα | Ο χειριστής απαντάει στη σχετική ερώτηση με ΝΑΙ/ ΟΧΙ με βάση την τήρηση των απαιτήσεων που προκύπτουν από το θεσμικό πλαίσιο και αποτυπώνονται στον Επικοινωνιακό Οδηγό, ενώ έχει τη δυνατότητα διατύπωσης παρατηρήσεων/ συστάσεων προς το Δικαιούχο. |
| **ΤΜΗΜΑ Ζ: ΕΥΡΗΜΑΤΑ / ΠΑΡΑΤΗΡΗΣΕΙΣ / ΣΥΣΤΑΣΕΙΣ**  |
| Στο Τμήμα αυτό αποτυπώνεται το σύνολο των ευρημάτων της ΔΑ κατά τη διοικητική επαλήθευση του ΔΔΔ. Ένα εύρημα μπορεί να οδηγεί σε διόρθωση ποσού, για το οποίο μπορεί να απαιτείται ενέργεια (ανάκτηση ή μείωση ορίου πληρωμών). Μπορεί, όμως, και να οδηγεί σε παρατήρηση/ σύσταση χωρίς να διορθώνεται ποσό (χωρίς δηλαδή να διαπιστώνεται μη επιλέξιμη δαπάνη).  |
| ΕΥΡΗΜΑ |
| 105 | Κωδ.  | Ο χειριστής καταχωρίζει κάθε εύρημα που έχει διαπιστωθεί στο πλαίσιο της διοικητικής επαλήθευσης του ΔΔΔ με βάση τη λίστα των κωδικοποιημένων ευρημάτων στο ΟΠΣ (κωδικός και περιγραφή).Σημειώνεται ότι σε περίπτωση μη επιλέξιμης δαπάνης που χρηματοδοτείται από το ΠΔΕ, βάσει της παρ. 2 του άρθρου 33 του Ν. 4314/2014, θα πρέπει να επιλεγεί από την αναπτυσσόμενη λίστα το εύρημα με αρ. 8.8.10: μη επιλέξιμη δαπάνη της παρ. 2 του άρθρου 33 του Ν. 4314/2014. |
| 106 | Περιγραφή  |
| 107 | Αιτιολόγηση  | Στο πεδίο αυτό ο χειριστής αναλύει περαιτέρω το εύρημα και σε περίπτωση που το εύρημα οδηγεί σε διόρθωση ποσού, ο χειριστής αιτιολογεί τους λόγους για τους οποίους η δαπάνη κρίνεται μη επιλέξιμη. |
| 108 | Ποσό διόρθωσης | Σε περίπτωση που το εύρημα οδηγεί σε διόρθωση ποσού, ο χειριστής καταχωρίζει το ποσό που διορθώνεται από τη ΔΑ/ΕΦ λόγω του συγκεκριμένου ευρήματος. Σημειώνεται ότι το **σύνολο των ποσών** που έχει **διορθώσει** η ΔΑ/ ΕΦ κατά τη διοικητική επαλήθευση δαπανών (με παραστατικά ή με επιλογή απλοποιημένου κόστους) πρέπει να αντιστοιχίζεται με ευρήματα.  |
| ΕΝΕΡΓΕΙΑ |
| 109 | Ποσό προς ενέργεια | Με βάση τις διορθώσεις που επέβαλε η ΔΑ για τις διαπιστωθείσες παρατυπίες, ο χειριστής συμπληρώνει το ποσό για το οποίο απαιτείται στη συνέχεια κάποια ενέργεια (ανάκτηση ή μείωση ορίου πληρωμών) αναφορικά με τον Υπόχρεο. Σημειώνεται ότι για μη επιλέξιμες δαπάνες που εμπίπτουν στις κατηγορίες του άρθρου 33, παρ. 2 του Νόμου 4314/2014 η ΔΑ περικόπτει τα σχετικά ποσά, αλλά δεν προχωράει σε περαιτέρω ενέργειες (ανάκτηση, μείωση). |
| 110 | Είδος Ενέργειας | Επιλέγεται εάν πρόκειται για ανάκτηση ή μείωση ορίου πληρωμών, ανάλογα με τον Υπόχρεο φορέα, με βάση τα οριζόμενα στο άρθρο 33, παρ. 3 του Νόμου 4314/2014.  |
| 111 | Υπόχρεος | Καταχωρίζεται ο φορέας στον οποίο αφορά η ενέργεια. Ο υπόχρεος σε ανάκτηση ή μείωση ορίου πληρωμών είναι ο Δικαιούχος ή άλλος φορέας που συμμετέχει στην πράξη (π.χ. πάροχος υπηρεσιών) στο βαθμό που ο τελευταίος ευθύνεται για τη διαπιστωθείσα παρατυπία.  |
| 112 | Ρόλος υπόχρεου στο Υποέργο | Καταχωρίζεται ο ρόλος του υπόχρεου στο Υποέργο. |
| 114 | Παρατήρηση/ Σύσταση προς το Δικαιούχο | Ο χειριστής της ΔΑ καταχωρίζει τις παρατηρήσεις/ συστάσεις προς το Δικαιούχο που προκύπτουν από τη διοικητική επαλήθευση του ΔΔΔ (π.χ. διοικητική επαλήθευση δεικτών και κανόνων πληροφόρησης και δημοσιότητας). |
| 115 | Προθεσμία Συμμόρφωσης Δικαιούχου | Καταχωρίζεται ανά παρατήρηση/ σύσταση, η προθεσμία συμμόρφωσης που δίνεται στο Δικαιούχο. Σημειώνεται ότι η συμμόρφωση του Δικαιούχου στις παρατηρήσεις/ συστάσεις παρακολουθείται από τη ΔΑ μέσω της Διαδικασίας ΔΙΙ\_8 (Παρακολούθηση συμμόρφωσης δικαιούχων σε συστάσεις) του ΣΔΕ. |
| **ΤΜΗΜΑ Η: ΕΦΑΡΜΟΓΗ ΚΑΤ’ ΑΠΟΚΟΠΗ ΔΙΟΡΘΩΣΕΩΝ - ΤΕΛΙΚΑ ΠΟΣΑ ΕΠΙΛΕΞΙΜΩΝ ΔΑΠΑΝΩΝ** |
| **Το Τμήμα αυτό εμφανίζεται μόνο εφόσον υπάρχουν κατ’ αποκοπή διορθώσεις** |
| Σε περίπτωση που έχει επιβληθεί κατ’ αποκοπή διόρθωση στο Υποέργο, στο πλαίσιο ελέγχου/ επαλήθευσης/ διαδικασίας του ΣΔΕ, η οποία διόρθωση πρέπει να εφαρμόζεται στις δαπάνες που δηλώνονται από το Δικαιούχο, τα στοιχεία της εν λόγω διόρθωσης [πεδία 116-124], όπως έχουν καταχωρισθεί στο ΟΠΣ, εμφανίζονται στο Τμήμα αυτό του ΔΔΔ, ώστε να εφαρμοστεί η κατ’ αποκοπή διόρθωση στο ποσό που αποτελεί το αποτέλεσμα της διοικητικής επαλήθευσης της ΔΑ/ΕΦ.  |
| 125 | Επιλέξιμο ποσό για εφαρμογή της διόρθωσης | Στο πεδίο αυτό καταχωρίζεται το συνολικό επιλέξιμο ποσό μετά την επαλήθευση της ΔΑ, στο οποίο εφαρμόζεται η διόρθωση.  |
| 126 | Ποσό διόρθωσης  | Το ποσό της διόρθωσης προκύπτει από την εφαρμογή του ποσοστού κατ’ αποκοπή διόρθωσης [πεδίο 117] στο επιλέξιμο ποσό για εφαρμογή της διόρθωσης [πεδίο 125] |
| 127 | Αποδεκτό Διαχείρισης  | Αφαιρώντας το ποσό της κατ’ αποκοπή διόρθωσης [πεδίο 126] από το αποτέλεσμα της διοικητικής επαλήθευσης (επιλέξιμο ποσό μετά την επαλήθευση: [πεδίο 102]) προκύπτει το τελικό ποσό επιλέξιμων δαπανών του ΔΔΔ, το οποίο μπορεί να περιληφθεί σε Αίτημα Πληρωμής στην ΕΕ, προκύπτει, δηλαδή, το Αποδεκτό Διαχείρισης.  |
| ***Σημείωση:*** 1. *Η κατ’ αποκοπή διόρθωση περιλαμβάνεται στην Έκθεση Διοικητικής Επαλήθευσης για υποβολή αντιρρήσεων σε περίπτωση που επιβάλλεται στο πλαίσιο ελέγχου διακήρυξης και σύμβασης κατά την πρώτη δήλωση δαπάνης. Στην περίπτωση αυτή, ο Δικαιούχος δεν έχει ακόμα ενημερωθεί για την εν λόγω περικοπή, οπότε πρέπει στο πλαίσιο της Έκθεσης Διοικητικής Επαλήθευσης να του δίνεται το δικαίωμα να υποβάλει τις αντιρρήσεις του.*
2. *Σε περίπτωση που η κατ’ αποκοπή διόρθωση που εφαρμόζεται στο ΔΔΔ έχει προκύψει στο πλαίσιο άλλου ελέγχου/ επαλήθευσης (π.χ. επιτόπιας, ελέγχου ΕΔΕΛ κλπ.), τότε περιλαμβάνεται στην Έκθεση Διοικητικής Επαλήθευσης ενημερωτικά, ώστε να δικαιολογείται το ύψος του Αποδεκτού Διαχείρισης. Ωστόσο, στην περίπτωση αυτή, ο Δικαιούχος δεν έχει δικαίωμα υποβολής αντιρρήσεων για την περικοπή της κατ’ αποκοπή διόρθωσης, δεδομένου ότι έχει ήδη ενημερωθεί και κληθεί να υποβάλει τις αντιρρήσεις στο πλαίσιο του ελέγχου/ επαλήθευσης κατά τον οποίο επιβλήθηκε η διόρθωση.*
 |
| **ΤΜΗΜΑ Θ: ΕΝΔΕΙΞΗ ΑΠΑΤΗΣ (ΚΡΥΦΟ ΠΕΔΙΟ - ΔΕΝ ΤΟ ΒΛΕΠΕΙ Ο ΔΙΚΑΙΟΥΧΟΣ)** |
| 129 | Παρατυπία στην οποία αφορά η ένδειξη απάτης | Ο χειριστής περιγράφει κάθε παρατυπία για την οποία εκτιμάται ότι υπάρχει πρόθεση και επομένως αποτελεί ένδειξη απάτης. Εφόσον είναι δυνατή η αντιστοίχιση της εν λόγω παρατυπίας με δαπάνες, καταχωρίζονται οι Α/Α των δαπανών. |
| 130 | Αιτιολόγηση της ένδειξης απάτης | Στο πεδίο αυτό αιτιολογείται η ένδειξη απάτης, δηλαδή συμπληρώνεται ο λόγος για τον οποίο κρίνεται ότι υπάρχει πρόθεση. |
| ***Σημειώνεται*** *ότι η πληροφορία των ανωτέρω πεδίων δεν κοινοποιείται σε καμία περίπτωση στο Δικαιούχο. Με τη συμπλήρωση των πεδίων αυτών του Τμήματος Θ, ενεργοποιείται η Διαδικασία «ΔVIII\_2:* *Εξέταση ενδείξεων απάτης και αναφορά υπονοιών απάτης» του ΣΔΕ.* |